Hlavná kontrolórka obce Košolná
 Ing. Zuzana Minarovičová

Materiál na rokovanie obecného zastupiteľstva obce Košolná

SPRÁVA O VÝSLEDKOCH KONTROLY č. 1/2022

V zmysle § 18 d ods. 1 a § 18 f ods. 1 písm. d) zákona č. 369/1990 Zb. o obecnom zriadení v znení neskorších predpisov predkladám obecnému zastupiteľstvu obce Košolná túto správu o výsledkoch kontroly

Cieľ kontroly:	Kontrola zákonnosti, účinnosti, hospodárnosti a efektívnosti pri hospodárení a nakladaní s majetkom obce, dodržiavanie zákona č. 357/2015 Z. z. o finančnej kontrole a auditea o zmene a doplnení niektorých zákonov v znení neskorších predpisov pri vykonávaní základnej finančnej kontroly	
Termín vykonania:	6. 4. 2022 
Predmet kontroly:	Kontrolou boli overené náhodne vybrané finančné operácie obce z oblasti príjmov, výdavkov, objednávok a zmlúv 
Vyžiadané podklady (vyžiadanie zaslané mailom dňa 4. 4. 2022 ): 
[bookmark: _Hlk101363481]1. Zmluva o dielo zo dňa 5. 10. 2021 - Veľkoobchod stavebného materiálu, s.r.o. 
2. Faktúra č. 2022000042 - Služby Cífer, s.r.o.
3. Objednávka č. 30/2021 - Agger, s. r. o. 
4. Mzdy za január 2022
5. Na strane príjmov - daň za rozvoj

Súvisiace právne predpisy: 	
1. Zákon č. 369/1990 Zb. o obecnom zriadení v znení neskorších predpisov
2. Zákon č. 357/2015 Z. z. o finančnej kontrole a audite a zmene a doplnení niektorých zákonov v znení neskorších predpisov(ďalej len „zákon o finančnej kontrole a audite“ )
3. Zákon č. 431/2002 Z. z. o účtovníctve v znení neskorších predpisov

Hlavná kontrolórka vykonala kontrolu dodržiavania zákona o finančnej kontrole a s tým súvisiace dodržiavanie hospodárnosti, efektívnosti, účinnosti a účelnosti finančných operácií alebo ich častí pred ich uskutočnením, v ich priebehu a až do ich konečného vysporiadania, zúčtovania, dosiahnutia a udržania výsledkov a cieľov finančných operácií alebo ich častí.
Finančnou operáciou alebo jej časťou je v zmysle § 2 písm. d) zákona o finančnej kontrole a audite príjem, poskytnutie alebo použitie verejných financií, právny úkon alebo iný úkon majetkovej povahy.  
Základnou finančnou kontrolou obec overuje vždy súlad každej finančnej operácie alebo jej časti s rozpočtom obce na príslušný rozpočtový rok, so zmluvami ktoré obec uzatvorila, všeobecne záväznými právnymi predpismi, s vnútorným predpismi, vydanými rozhodnutiami a inými podmienkami poskytnutia verejných financií. 
	Základnú finančnú kontrolu vykonáva štatutárny orgán obce – starosta a zamestnanec zodpovedný za príslušnú oblasť podľa povahy finančnej operácie ( rozpočet, verejné obstarávanie, zmluvy, správa majetku a pod. )
Po vyžiadaní hlavnou kontrolórkou bola od zamestnancov obce predložená  na kontrolu nasledovná dokumentácia:
Zmluva o dielo zo dňa 5. 10. 2021 - Veľkoobchod stavebného materiálu, s. r. o. 
Dodávateľ: Veľkoobchod stavebného materiálu, s. r. o., Strojárenská 8574, 917 02 Trnava,                IČO: 47920262
Predmet zmluvy: výkon stavebných prác potrebných pre zhotovenie stavby v súlade s projektom „Technologické zabezpečenie kanalizácie“
Zmluvná cena: 140 881,74 Eur vrátane DPH
K zmluve o dielo bola vykonaná základná finančná kontrola dňa 5. 10. 2021, na kontrolu bol predložený kontrolný list podpísaný zamestnankyňou obecného úradu ( súlad s rozpočtom ) a starostom obce. 
Pozn. Zmluva bola zrušená dňa 11. 4. 2022 uzatvorením Dohody o zrušení zmluvy o dielo
Faktúra č. 2022000042 zo dňa 31. 1. 2022 - Služby Cífer, s. r. o.
Dodávateľ: Služby Cífer, s. r. o., Nám. A. Hlinku č. 31, 919 43 Cífer, IČO: 47843942
Predmet faktúry: stavebné práce – vybudovanie chodníkov v obci Košolná, úprava potrubia a žľabu pri kríži za mesiac január 2022 vo výške 2 797,89 Eur
Dátum vystavenia: 31. 1. 2022, dátum splatnosti: 14. 2. 2022, dátum úhrady: 16. 3. 2022
K faktúre bola vykonaná základná finančná kontrola dňa 2. 2. 2022, predložený bol likvidačný list č. 2022000042 podpísaný zamestnankyňou obecného úradu ( súlad s rozpočtom )  a starostom obce. 
Objednávka č. 30/2021 zo dňa 10. 12. 2021 - Agger, s. r. o. 
Dodávateľ: Agger, s. r. o., Majerná 10730/15, 036 01 Martin
Predmet objednávky: dodávka a montáž herných prvkov v rámci revitalizácie vnútrobloku 
Cena diela: 64 533,85 Eur vrátane DPH
K objednávke bola vykonaná základná finančná kontrola dňa 10. 12. 2021, na kontrolu bol predložený kontrolný listpodpísaný zamestnankyňou obecného úradu ( súlad s rozpočtom) a starostom obce.
[bookmark: _Hlk101443623]Mzdy za január 2022
V rámci mzdovej agendy bola k výplate miezd za mesiac január 2022 vykonaná základná finančná kontrola dňa 28. 2. 2022, v rámci kontroly bol predložený kontrolný list podpísaný dvomi zamestnankyňami obecného úradu ( za správnosť výpočtu miezd a súlad s rozpočtom ) a starostom obce.  
Daň za rozvoj
Na základe rozhodnutia obce Košolná č. 15/9/2021 zo dňa 14. 12. 2021 bol vyrubený miestny poplatok za rozvoj vo výške 8 978,70 Eur. Základná finančná kontrola bola vykonaná 14. 12. 2021, predložený bol kontrolný list podpísaný zamestnankyňou obecného úradu  zodpovednou za správu agendy daní a poplatkov a starostom obce. 

Na všetkých predložených dokladoch bolo správne vyznačené overenie vykonania základnej finančnej operácie alebo jej časti a to uvedením mena, priezviska, podpisu a dátumu vykonania základnej finančnej kontroly a uvedením vyjadrenia, či:
· finančnú operáciu alebo jej časť možno vykonať alebo nemožno vykonať,
· vo finančnej operácii alebo jej časti možno pokračovať alebo nemožno pokračovať,
· poskytnuté plnenie treba vymáhať alebo poskytnuté plnenie nie je potrebné vymáhať, ak sa finančná operácia alebo jej časť už vykonala. 
Vykonaním kontroly neboli zistené nedostatky v súvislosti s dodržiavaním zákona o finančnej kontrole a audite pri vykonávaní základnej finančnej kontroly. 

Správu o výsledku kontroly vypracovala dňa 22. 4.2022
Ing. Zuzana Minarovičová, hlavná kontrolórka obce Košolná
..........................................
podpis
Správu o výsledku kontroly prevzal dňa ...........................  	
PhDr. Martin Halaksa PhD., starosta obce Košolná 

..........................................
podpis

